open-index/open-wikipedia-markdown huggingface dataset:
Каменоломковидни

**Каменоломковидните** (науч. *Saxifragales*) е ред на скриеносемени растенија (*Magnoliophyta*).

## Опис

Пред сè, фамилиите кои припаѓаат на овој ред ги зближуваат молекуларните и генетските одлики, но постојат и неколку морфолошки сличности.

Во овој ред се среќава голем вариетет на форми на раст, и тоа од едногодишни до перенијални тревести растенија, па сè до грмушки и дрвја. Некои видови се сочници. Два вида се паразити на корењата од други растенија. Има неколку водни растенија. Обично листовите се најизменични. Често присуствуваат прилисници, но нив ги нема кај фамилијата *[[Crassulaceae]]*.

Цветовите се најчесто петделни. Тие се јасно издвоени во венче и чашка. Плодните листови се првенствено слободни (на пример кај *Crassulaceae*), со тенденција за адхезија - ценокарпен јајчник (на пример кај *[[Saxifragaceae]]*). Најчесто јајчниците се полу- или целосно инфериорни. Поленовите зрна обично имаат стријатна површина.

## Систематика

Редот *Saxifragales* во рамките на еудикотите е сестринска група на розидите. Се состои од фамилиите:

* Altingiaceae
* Aphanopetalaceae
* Cercidiphyllaceae
* Crassulaceae 
* Daphniphyllaceae
* Grossulariaceae 
* Haloragaceae 
* Hamamelidaceae 
* Iteaceae, во која е вметната Pterostemonaceae
* Paeoniaceae 
* Penthoraceae
* Peridiscaceae, во која се вметнати Medusandraceae и *[[Soyauxia]]*
* Saxifragaceae 
* Tetracarpaeaceae

Положбите на поединечните фамилии во овој ред се одредени од молекуларните генетски податоци. Овие фамилии претходно се вклучуваа во многу други редови бидејќи се разликуваат во својата морфологија, некои дури и премногу. На пример, фамилијата *Saxifragaceae* порано беше сместувана во редот *[[Rosales]]*. Родот *[[Cynomorium]]*, кој опфаќа паразитски растенија, сè уште го нема најдено вистинското систематско место. Во долниот кладограм како изолирани се јавуваат дрвенестите *Peridiscaceae*. Дрвенестите таксони *Paeoniaceae*, *Altingiaceae*, *Hamamelidaceae*, *Cercidiphyllaceae*, *Daphniphyllaceae* образуваат добро поддржан разгранок (клад). Фамилиите *Crassulaceae*, *Aphanopetalaceae*, *Tetracarpaeaceae*, *Peridiscaceae*, *Haloragaceae* исто така формираат добро поддржан клад. *Pterostemonaceae* и *Iteaceae*, како и *Grossulariaceae* и *Saxifragaceae* се сестрински групи, и заедно образуваат посебен разгранок.

## Наводи


## Надворешни врски
* Опис на Tree of Life  


Категорија:Скриеносеменици
Ебе Камарго

**Ебе Марија Камарго** (порт. *Hebe Maria Camargo*, р.  во Таобате, Саун Пауло) — бразилска глумица, водителка и пејачка.

## Наводи

## Надворешни врски
* 

Категорија:Бразилски пејачи
Категорија:Мецосопрани
Категорија:Бразилски глумци
Категорија:Родени во 1929 година
Категорија:Ебе Камарго
Категорија:Починати во 2012 година
Каменоломки

**Каменоломките** (науч. *Saxifragaceae*) — семејство на скриеносемени растенија.

Според поновите истражувања, филогенетски, *Saxifragaceae* припаѓа во независниот ред *[[Saxifragales]]*.

Семејството брои околу 33 родови со околу 540 видови кои се јавуваат во умерена клима, особено на северната полутопка. Во Средна Европа ова семејство е претставено со родовите *[[Chrysosplenium]]* и *[[Saxifraga]]*.
## Опис

Ова се едногодишни или тревести повеќегодишни растенија. Некои видови се сочници. CAM е откриен кај некои видови. Листовите се најчесто наизменични. Може да присуствуваат прилисници.

Хермафродитските цветови се петделни, при што најчесто се со пет венечни и пет чашкини ливчиња и дест прашници. Но, кај видот *Chrysosplenium* цветовите се со едничен околуцветник и осум прашници. Двата или трите плодни листови се спони долу и слободни во горниот дел.

## Родови


* *[[Abrophyllum]]* – хидрангеа
* *[[Astilbe]]* – лажна козја брада
* *[[Astilboides]]*
* *[[Bensoniella]]* – орегонска бенсониела
* *[[Bergenia]]*
* *[[Bolandra]]* 
* *[[Boykinia]]* 
* *[[Chondrosea]]* – пирамидална саксифрага (понекогаш вклучена во *Saxifraga*)
* *[[Chrysosplenium]]* – златни саксифраги
* *[[Conimitella]]* Rydb.
* *[[Darmera]]* 
* *[[Elmera]]* 
* *[[Hemieva]]* 
* *[[Heuchera]]* 
* *[[Jepsonia]]*
* *[[Leptarrhena]]* 
* *[[Lithophragma]]* 

* *[[Micranthes]]* 
* *[[Mitella]]* 
* *[[Mukdenia]]* 
* *[[Oresitrophe]]*
* *[[Peltiphyllum]]*
* *[[Rodgersia]]*
* *[[Saxifraga]]* – саксифраги
* *[[Saxifragella]]* Engl. (понекогаш во *Saxifraga*)
* *[[Saxifragodes]]*
* *[[Saxifragopsis]]* Small – саксифрагопсис (понекогаш во *Saxifraga*)
* *[[Suksdorfia]]* Gray
* *[[Sullivantia]]* Torr. & Gray ex Gray 
* *[[Tanakaea]]*
* *[[Telesonix]]* Raf.
* *[[Tellima]]* 
* *[[Tiarella]]* 
* *[[Tolmiea]]* 



## Извори
* Опис на семејството од APwebsite 
* Опис на семејството од DELTA  


Категорија:Скриеносеменици
Боб на Зимските олимписки игри 2010 - двосед за жени

Натпреварите во **боб двосед** во женска конкуренција на Зимските олимписки игри 2010 се одржаа на 23 и 24 февруари на патеката во Вислер.

На 23 февруари, со почеток во 17:00 по месно време (UTC-8) се одржа првата, а во 19:00 втората трка. Следниот ден, со почеток во истото време се одржаа третата и четвртата трка.

Златниот медал го освоија Кајли Хамфрис и Хитер Мојс од Канада.

## Освојувачи на медали

## Наводи

## Надворешни врски
* Боб на официјалното мрежно место на игрите
Брзо лизгање на Зимските олимписки игри 2010 - 5000 m за жени

Натпреварите во **трката на 5000 m** во брзо лизгање во женска конкуренција на Зимските олимписки игри 2010 се одржаа на 24 февруари, со почеток во 13:00 по месно време (UTC-8). Во натпреварите учествуваа 16 лизгачки од 9 земји.

Златниот медал го освои Мартина Сабликова од Чешка, поставувајќи нов рекорд на патеката, со време од 6:50,92.

## Рекорди

## Освојувачи на медали

## Наводи

## Надворешни врски
* Брзо лизгање на официјалното мрежно место на игрите
Алпско скијање на Зимските олимписки игри 2010 - велеслалом за жени

Натпреварите во **велеслалом** во алпско скијање во машка конкуренција на Зимските олимписки игри 2010 се одржаа на 24 и 25 февруари на патеката во Вислер.

На 24 февруари, со почеток во 10:00 по месно време (UTC-8) се одржа првата трка, а втората неколкупати беше одложувана поради лошото време, за конечно да биде одложена за наредниот ден, со почеток во 9:30, кога и се одржа.

Во конкуренција на 86 натпреварувачки од 47 земји, златниот медал го освои Германката Викторија Ребенсбург.

## Освојувачи на медали

## Наводи

## Надворешни врски
* Алпско скијање на официјалното мрежно место на игрите
Скијачко трчање на Зимските олимписки игри 2010 - штафета 4х10 km за мажи

**Штафетната трка на 4х10 km** во скијачко трчање во машка конкуренција на Зимски олимписки игри 2010 се одржа на 24 февруари на патеката во Вислер, со почеток во 11:15 по месно време (UTC-8).

Златниот медал го освои штафетата на Шведска, за која настапија Даниел Рикардсон, Јохан Олсон, Андерс Содергрен и Маркус Хелнер.

## Освојувачи на медали

## Надворешни врски
* Биатлон на официјалното мрежно место на игрите
Херкул: Легендарните патувања

**Херкулес: Легендарните патувања** е телевизиска серија , снимена во Нов Зеланд и во САД. Серијата е продуцирана од 1995 и е заснована на класичната Култура Херојот Хераклес. Серијата е во 6 сезони , оваа серија е една од повисоките рејтирани серии во историјата. 

## Опис
Сериите се во фантазиска верзија од Антика Грција, но не точно во тоа време. Покрај античката грчка верзија , серијата има и миксирани делови како од ориентал и од средниот век елементи во некој од поважните серии. Во серијата Кевин Сорбо глуми како Херкул и Мишел Хурст како Сидекик Јолаус.

## Емитување
* Во Македонија серијата е прикажувана на Сител секој работен ден од понеделник до петок.

Категорија:Американски телевизиски серии
Кипу

thumb|right|350px|Кипу.

**Кипу** (кечуански: *khipu* = „јазол“; шпански: *quipu*), се нарекува и „јазли што зборуваат“,  е направа за бележење која историски се користела во регионот на Андите во Јужна Америка. Кипуто е составено од обоени волнени нишки, најчесто од лама или алпака. Кипуто исто така можело да се направи и од памучни нишки. Нишките имале бројчени и други вредности кодирани со јазли според системот на основната десетка. Кипуто може да има од неколку па сè до 2.000 нишки.

Археолошките докази покажуваат дека слични системи биле користени  во андскиот регион од 3.000 г.п.н.е.  Кипуто полека ја зацврстила својата позиција како главен елемент на Тавантинсују. Кога Тавантинсују потпаднала под шпанска контрола, употребата на кипу се намалила и тоа било заменето со европскиот систем на пишување. Сепак, во неколку рурални места во регионот, кипуто има големо значење и истото е важен  елемент на локалната заедница, иако е кипуто се користи за ритуали одошто за запишување.

## Поврзано
* Инки
* Тавантинсују

## Користена литература

* 
* 
* 
* 
* 
* 
* 
* 
* 
* 
* 
* 
* 
* 

## Надворешни врски
* Упатство за користење на кипу 
* Кипу на страницата на Универзитетот Харвард  
* Кипу: Модерна мистерија 

Категорија:Инки
Категорија:Видови археолошки артефакти
Категорија:Недешифрирани писма
Текун Уман

:*Оваа страница е за мајански водач, за градот видете [[Текун Уман (град)|Текун Уман]].*
thumb|right|Статуа на Текун Уман.

**Текун Уман** (шпански: *Tecún Umán*, 1500? — 20 февруари 1524) — последниот владетел на Маите, кој владеел на територијата на денешна Гватемала. Тој е сметан за најпочитуван од негов народ поради неговата храброст и гордост бидејќи се борел за одбрана на неговата земја и народ. Тој бил назначен за национален херој на Гватемала на 22 март 1960 година и комемориран на 20 февруари на годишнината на неговата смрт. Тој е вдахновение на голем број уметнички дела, фолклорни елементи, социјални сегменти и слично помеѓу Гватемалците. Сепак, Текун Уман не е доволно документиран и денес не може да се направи јасна разлика дали е тој голем човек и легенда помеѓу народот во Гватемала.

## Поврзано
* Маи
* Историја на Маите
* Гватемала

## Наводи

:  

Категорија:Починати во 1524 година
Категорија:Мајански владетели
Џумхурија

**Џумхурија** (арапски:جمهورية) е збор кој се користи во арапските јазици и некои туркиски јазици за означување на општествено уредување на држава, еквивалент на македонскиот збор република. Покрај овој збор, во арапскиот јазик постои и збор џамахирија кој на македонски јазик се преведува и значи народна република. 

## Примери
Како пример за користење на зборот во арапските земји е следниот: 

* جمهورية مصر العربية (*Gumhūriyyat Miṣr al-ʿArabiyyah*) - Арапска Република Египет

Како пример за користење во турските јазици е следниот:

* Türkiye Cumhuriyeti - Република Турција

## Поврзано
* Џамахирија
* Република

Категорија:Арапски зборови
Џамахирија

thumb|десно|180px|Табла од амбасадата на Либија во Прага.

**Џамахирија** (арапски: جماهيرية, транслитерација **) е арапски термин кој означува „држава на масите“, односно термин кој го вовел Моамер ал Гадафи за да ја именува новата либиска социјалистичка џамахирија и значи држава која е владеена од народот. Терминот може да се спореди со терминот „народна република“.

Денес, само една држава го користи овој термин - Либија и Гадафи е именуван како „каид“ или во превод водач. Иако официјално Гадафи нема позиција во државата, тој ја има титулата *„водач на големата револуција од први сепетмври на Социјалистичката Народна Либиска Арапска Џамахирија“* или *„братски водач и водач на револуцијата“*.

## Потекло на поимот

Зборот „џамахирија“ е термин кој потекнува од зборот „џумхурија“, арапски збор за република. Зборот  е настанат со менување на компонентите  *jumhūr* — "јавност" — во множинска форма, *jamāhīr* — "маси".

Често на сите јазици во светот името на државата *Голема Социјалистичка Народна Либиска Арапска Џамахирија* се преведува само како Либија, поради комплицираноста и невообичаеното име.

## Наводи

## Поврзано
* Либија
* Моамер ал Гадафи
* Народна република
* Џумхурија

## Надворешни врски
* Либија на CIA 
* Значењето на зборот на YouTube

Категорија:Политика на Либија
Категорија:Арапски зборови
Опатија во дабовата шума

**Опатија во дабовата шума** (герм. *Abtei im Eichwald*) е слика од германскиот уметник Каспар Давид Фридрих. Насликана е во периодот помеѓу 1809 и 1810 г. во Дрезден, и за првпат изложена заедно со сликата „Калуѓер крај морето“ во Берлинската академија во 1810. По барање на Фридрих сликата била закачена под „Калуѓер крај морето“.

По изложбата обете слики ги купил прускиот крал Фридрих Вилхелм III за неговата збирка. Денес сликите висат една до друга во Старата национална галерија во Берлин.

## Мотив
На сликата е прикажана поворка од калуѓери упатени кон портата на разурнатата готска црква, носејќи ковчег. Патот го осветлуваат само со две свеќи. На преден план од снегот зјае новоископан гроб, и крај него одвај забележливо се наѕираат крстови. Оваа долна третина од сликата е мрачна—само највисокиот дел од рушевините и врвовите на голите дабови се осветлени од зајдисонцето. На небото се јавува и месечината.

## Белешки

## Наводи

* 
* Friedrich, Caspar David: *Die Briefe* (2005, ed. and comm. by Herrmann Zschoche). Hamburg: ConferencePoint Verlag. ISBN 3-936406-12-X.
* Börsch-Supan, Helmut & Jähnig, Karl Wilhelm, 1973: *Caspar David Friedrich. Gemälde, Druckgraphik und bildmäßige Zeichnungen*. Munich: Prestel Verlag. ISBN 3-7913-0053-9
* Held, Heinz-Georg Held, 2003: *Romantik*. Cologne: Dumont. ISBN  3832176012
* Schulze Altcappenberg, H. Th., 2006: *An der Wiege der Romantik, Caspar David Friedrichs Jahreszeiten von 1803*. Staatliche Museen zu Berlin. ISBN 3-88609-561-4
* Wolf, Norbert, 2003: *Friedrich*. Cologne: Taschen. ISBN 3-8228-1958-1

Категорија:Слики од Каспар Давид Фридрих
Категорија:Уметнички слики од 1810 година
Народна република

**Народна република** е термин кој се додавал на името на државата со комунистички систем на управување за да се изрази нејзината независност. Мотивацијата за употреба на ваков термин лежи во мислењето на владеачката елита дека државата е управувана од народот и за неговите интереси.

Такви држави биле сите комунистички држави од Источна Европа, вклучително и Македонија и останатите поранешни југословенски држави, иако последните се именувале за краток период кога го смениле името во „социјалистичка република“. Останатите држави (без југословенските) го задржале терминот сè до 1990-те кога системите на управување се промениле, официјално, во демократски.

## Поврзано
* Република
* Социјалистичка република
* Народна Република Македонија

Категорија:Општествени уредувања
Категорија:Комунизам
Категорија:Републики
Категорија:Комунистички држави
Ацтечко писмо

**Ацтечкото писмо** или **нахуатлското писмо** е пиктографско и идеографско писмо кое се користело за пишување на нахуатлскиот јазик пред доаѓањето на Шпанците во Средна Америка. Денес како сведоци на ова писмо се зачувани ацтечките кодекси. Сепак ацтечкото писмо не се смета за правилно писмо за пишување, бидејќи не постоеле зададени симболи кои би претставувале одреден збор, туку се слушеле со приказ на идеи и поради тоа ова писмо се смета за прелиминарно писмо за пишување.

## Потекло
Ацтечкото писмо е приспособено за запишување на јазикот од писма кои се користеле во централно Мексико, како на пример запoтечкото писмо и миштечкото писмо.

## Наводи

## Извори
 
: 
:  
:  

## Понатамошни информации
* 
* 
* 
* 

## Поврзано

* Ацтечки кодекси
* Нахуатлски јазик
* Миштечко писмо

Категорија:Ацтечки јазик
Категорија:Ацтеки
Кинич Ханаб Пакал

**Кинич Ханаб Пакал** (23 март 603 - 28 август 683) бил владетел на мајанскиот град Паленке во доцниот класичен период на преколумбовскиот период во Средна Америка. За време на неговото долго владеење од 68 години, Пакал бил важен за проширување и изградба на некои значителни градби во Паленке.

## Наводи
* 
* Nygard, Travis. Modern Manipulation of a Maya Monument: Depictions of Pakal’s Oval Tablet at Palenque . Southeastern College Art Conference. Raleigh, North Carolina, October 29-November 1, 2003.

## Надворешни врски
* Цртежи на саркофагот на Пакал
* Слика од саркофагот на Пакал II
* Откривање на гробот на Пакал 

 

Категорија:Владетели на Паленке
Категорија:Родени во 603 година
Категорија:Починати во 683 година
Сема Џен

**Сема Џен** (, , ж. VIII век), куртоазно име: **Це-џенг** (子正), бил кинески историчар роден во денешното подрачје Џацуо, Хенан за време на династијата Танг.

Сема Џен е еден од најзначајните коментатори на книгата „Записи на историчарот“ (*Шеѓи*) од Сема Ќен.  Неговиот коментар е познат под името „Потрага по скриеното во Записите на историчарот“ (史記索隱, *Шеџи Суојин*).

## Наводи

## Библиографија
* Schwaab-Hanke, Dorothee, *Why did Sima Zhen want to correct the Shiji's account of High Antiquity?* Paper submitted to the IJSCS Conference 'Thought, Body, Culture. New Approaches to Chinese Historical Studies', to be held at the National Ts'ing-hua University, Hsinchu, Taiwan, Ное. 12-14, 2004..

## Надворешни врски
* Шеџи - „Записи на историчарот“, од Chinaknowledge.de 
* Каталог на библиотеката „Ричи“  

Категорија:Кинески историчари
Категорија:Средновековни историчари
Категорија:Родени во 679 година
Категорија:Починати во 732 година
Скијачко трчање на Зимските олимписки игри 2010 - штафета 4х5 km за жени

**Штафетната трка на 4х5 km** во скијачко трчање во машка конкуренција на Зимски олимписки игри 2010 се одржа на 25 февруари на патеката во Вислер, со почеток во 11:00 по месно време (UTC-8).

Златниот медал го освои штафетата на Норвешка, за која настапија Вибеке Скофтеруд, Тереза Јохауг, Кристин Стормер Стејра и Марит Бјорген. Со ова злато, Марит Бјорген стана првиот натпреварувач, кои на игрите во Ванкувер освои 3 златни медали.

## Освојувачи на медали

## Надворешни врски
* Биатлон на официјалното мрежно место на игрите
Аваруа

мини|250п|десно|Улицата „Ара Маире Нои“ во Аваруа
[мини|250п|десно|Окрузи и месности ([тапере) во Раротонга]]
**Аваруа** (*Avarua*) — градче и округ во северниот дел на островот Раротонга, воедно и главен град на Куковите Острови. Населението брои 5.445 жители. Централното градско подрачје лежи на  21°12′&nbsp;ЈГШ и 159°46′&nbsp;ЗГД на морско ниво, на подножјето на острите планински врвови на Раротонга (надм. вис. 208 м). Гратчето има неколку супермаркети, две банки, неколку ресторани и барови, како и други наменски продавници каде се нудат црни бисери и разни ракотворби. Отворениот пазар работи во недела, каде што може да се најдат најразлични артикли, од шарени фустани на замотување (пареу), до цветни венци, свежа риба и тропско овошје.

Градот го опслужува Меѓународниот аеродром Раротонга (IATA-код: **RAR**). Аваруа има 5.445 жители , кои главно живеат од туризам, трговија, рибарство и земјоделство. Главната улица во Аваруа е наречена „Ара Маире Нуи“, обично на англиски наречена „Марин Драјв“ или „Мејн Стрит“, која потоа на обата краја на градот станува обиколница наречена „Ара Тапу“, што го кружи околу целиот остров Раротонга.

Аваруа е поделена на 18 месности наречени „тапере“ (од вкупно 54 во Раротонга). Од запад кон исток, тие се следниве:

# Покоину
# Никао (седиште на Парламентот)
# Пуапуауту
# Ареану
# Каикавека
# Атупа
# Аватиу (трговско пристаниште)
# Руатонга
# Тутакимоа
# Тауае (единственото „тапере“ што не излегува на море)
# Такуваине (градскиот центар, седиште на Владата, со рибарското пристаниште)
# Нгатипа
# Ваикаи
# Тапае-И-Ута
# Пуе
# Пунамаиа
# Киикии
# Тупапа

## Наводи

## Надворешни врски
* За Аваруа и посетителски активности  

Категорија:Главни градови во Океанија
Категорија:Главни градови на државите
Категорија:Кукови Острови
Мата Уту

**Мата-Уту** (*Mata-Utu* или *Matāutu*) е главен град на француската тихоокеанска територија Валис и Футуна. Градот се наоѓа на островот Валис (Увеа), во округот Хахаке, воедно и негов административен центар. Населението брои 1.191 жители .

Во центарот на Мата-Уту доминира Богородичната катедрала, прогласена за национално богатство на Франција. Во близината има неколку ресторани, хотели, пошта, дворецот на Кралот на Увеја (едно од трите традиционални кралства). Недалеку од градот се наоѓаат полициската станица и трговскиот центар. Во близината на Мата-Уту две важни археолошки наоѓалишта: остатоците од тврдината Талиетуму и местото Тонга Тото.

## Наводи

## Надворешни врски
* Карта со местоположбата на Мата-Уту 
* Слика на Богородичната катедрала во Мата-Уту 

Категорија:Главни градови во Океанија
Категорија:Валис и Футуна
Флаинг Фиш Коув

мини|десно|300п|Топографска карта на Божиќниот Остров. Флаинг Фиш Коув е на североисточниот крак на островот. 
**Флаинг Фиш Коув** (англ. *Flying Fish Cove*) е главното населено место на Божиќниот Остров (територија на Австралија). На многу карти местото е едноставно означено со **Населба** (*The Settlement*). Ова е првата британска населба на островот, основана во 1888 г.

Во Флаинг Фиш Коув живее околу една третина од вкупното население на островот (1.600 жители). Местото се наоѓа на североисточниот дел од островот; има мало пристаниште со едреници и јахти за туристите, авионско слетувалиште неколку километри на југоисток. Плажата е погодна за нуркање.

Категорија:Божиќен Остров
Категорија:Главни градови во Океанија
Категорија:Главни градови во Азија
Категорија:Населени места основани во 1888 година
Вест Ајленд

250px|мини|десно|Поглед на аеродромот
**Вест Ајленд** (англ. *West Island* = „Западен Остров“) е главен град на Кокосовите Острови. Населението брои околу 120 жители. Ова е помалку населениот од двата населени острови во земјата (другиот е Хоум Ајленд).

Вест Ајленд бил дел од плантажата Клунис-Рос, со авионско слетувалиште кое се користело во Втората светска војна. Освен управни објекти, местото има колонијал за мешана стока, аеродром и сместување за туристи.

Категорија:Кокосови Острови
Категорија:Главни градови во Океанија
Категорија:Главни градови во Азија
Нгерулмуд

мини|300п|Местоположбата на Нгерулмуд во рамките на Мелекеок
**Нгерулмуд** (палауански: *Ngerulmud*) е месност во покраината Мелекеок, што воедно е и главен град на Палау. Владата се преселила тука на 7 октомври 2006 од поранешниот главен град Корор во . 
Нгерулмуд лежи 20&nbsp;km североисточно од Корор, на островот Бабелдаоб и 2&nbsp;km северозападно од селото Мелекеок..

## Наводи

Категорија:Главни градови во Океанија
Категорија:Мелекеок
Категорија:Населени места основани во 2006 година
Асоцијација на тениските професионалци

**Асоцијацијата на тениските професионалци** или скратено **АТП** е основана во 1972 година од Џек Кремер, Доналд Деф и Клиф Дрисдејл за да ги заштити интересите на машките професионални тенисери. Од 1990 година, здружението ја организира светската тениска турнеја за мажи под називот *АТП турнеја*  (ATP Tour), која во 2001 година го променила називот во *АТП*, но во 2009 година името повторно било променето во светска тениска турнеја за мажи позната под називот *АТП светска турнеја* (ATP World Tour) Оваа промена произлегува од еволуцијата на турнирите кои претходно биле познати под називите *Гран при тениски турнири* и *Светско тениско првенство*.

Извршното тело на АТП се наоѓа во Лондон. АТП Америка е стационирано во Понто Ведра, Флорида, САД; АТП Европа се наоѓа во Монако; а АТП Интенационал, кое ги покрива Африка, Азија и Австралија се наоѓа во Сиднеј.

Организација за женските професионални тенисерки се вика Женска Тениска Организација.

## АТП Турнеја
160п|thumb|Старото лого
АТП Турнејата ја сочинуваат натпреварите на Гренд Слемовите, АТП Мастерс 1000, АТП Мастерс 500, АТП Мастерс 250, АТП Челенџер серијата и Фјучерс турнирите. АТП исто така ги организира Светскиот Тимски Куп, кој се игра во Диселдроф и АТП Чемпионс Тур.

Деталите за професионалните тениски турнири се:

## Рангирање

АТП го објавува неделното рангирање на професионални тенисери, **АТП Рангинг**, 52-неделно рангирање, а до 2009 и **АТП Трка**, годишно рангирање. 
Ова рангирање се користи за одредување на учесниците и носителите во сингл или дабл. Рангингот трае 52 недели, каде бодовите се собираат, со осклучок на оние освоени од претходната сезона на следниот турнир. Играчот со најмногу бодови на крајот од сезоната е прогласен за *'Светски Рекет број 1* на годината. На стартот од 2009 сезона, сите собрани бодови се дуплираа за да се согласат со новиот систем на рангирање.

АТП Трката беше трка од почетокот на сезоната до нејзиот крај и беше запрена во 2009. Секој играч започнува да собира бодови од почетокот на сезоната. На крајот од сезоната, АТП Трката одлучува кои натпреварувачи и тимови (првите осум за сингл и првите четири за дабл) ќе играат на Тенискиот Мастерс Куп, сега преименуван во Финале на Светскиот Тур.

### Моментално рангирање

## Поврзано

Светска турнеја на АТП 2010

## Наводи

## Надворешни врски

* Официјално мрежно место
* АТП Организаторска Структура
* АТП Рангинг
* 2010 АТП Распоред

Категорија:Асоцијација на тениски професионалци
Список на главни градови во Австралија

**Австралија** има осум **главни градови**, кои функционираат на поддржавно ниво. Канбера е главен град, но само на целата држава. Мелбурн бил главен град на државата од обединувањето на Австралија во 1901, па сè до 1927, кога владата се преселила во новосоздадениот град Канбера.

Во секој главен град административните органи вршат засебни правосудни, управни и законодавни должности за својата сојузна држава. Овие градови се воедно и најнаселените во своето подрачје. Надворешната територија Остров Норфолк исто така има главен град - Кингстон, но ова е само административен центар; де факто главен град е Бернт Пајн.

## Поврзано
* Список на градови во Австралија

## Белешки

Главни, список
Главни градови
Гвинеја (појаснување)

**Гвинеја** може да означува:

**Држави**
* Гвинеја, држава во Западна Африка, поранешна колонија Француска Гвинеја
* Гвинеја-Бисао, држава во Западна Африка, поранешна колонија Португалска Гвинеја
* Екваторска Гвинеја, држава во Централна Африка, поранешна колонија Шпанска Гвинеја
* Папуа Нова Гвинеја, држава во Океанија. 

**Региони**
* Гвинејски Залив, залив во Африка
* Гвинеја (регион), регион на брегот на Гвинејскиот Залив
* Нова Гвинеја, остров во Тихиот Океан
* Западна Нова Гвинеја, западен дел од Нова Гвинеја
* Долни гвинејски шуми, шумски регион во регионот Гвинеја
* Горни гвинејски шуми, тропски регион во Западна Африка

## Поврзано
* Акал Нигуинавен, можно потекло на називот *Гвинеја*
* Француска Гвајана, регион во Јужна Америка
* Гвајана - поранешна холандска Гвајана
Зилда Арнс

180pz|thumb|Зилда Арнс
**Зилда Арнс Нојман** (порт. *Zilda Arns Neumann*,  - ) била бразилски педијатар. 

Категорија:Родени во 1934 година
АТП Мастерс 1000

**АТП Мастерс 1000** е серија од девет тениски турнири кои се дел од АТП турнејата, одржани годишно низ градови во Европа, Северна Америка и Азија. Серијата ги вклучува најпрестижните тениски турнири во машка конкуренција по четирите Гренд слем турнири и АТП завршниот Мастерс.

Рафаел Надал е рекордер со 27 освоени титули. Браќата Брајан се рекордери со 32 освоени титули во двојки, сите како пар. Ниту еден тенисер досега не успеал да ги освои сите 9 титули. Новак Ѓоковиќ има освоено 8 титули (му недостига титулата од Синсинати), а Андре Агаси, Роџер Федерер, и Рафаел Надал освоиле 7 од 9 титули. Сепак, во двојки, Даниел Нестор и браќата Брајан ги имаат освоено сите 9 титули низ нивните кариери. Новак Ѓоковиќ и Рафаел Надал се рекордери со 5 освоени титули во една сезона. Во двојки, Боб и Мајк Брајан во 2014 година освоиле 6 титули.

Сите Мастерс турнири се играат во два добиени сета.

## Промени во 2009
Во сезоната 2009 биле извршени големи промени. АТП Мастерс серијата била ребрендирана во „АТП Мастерс 1000“, при што бројот 1000 го означува бројот на бодови кој ги добива победникот на секој турнир. Спротивно на претходните планови, бројот на турнири не бил намален од девет на осум и Мастерсот во Монте Карло останал дел од серијата, иако за разлика од другите турнири, не е задолжителен за играчите. Мастерсот во Хамбург станал дел од АТП 500 серијата, додека пак Мастерсот во Мадрид бил преместен во мај на земјена подлога. Новиот турнир во Шангај го заменил Мастерсот во Хамбург заземајќи го претходниот термин на одржување на Мастерсот во Мадрид.

Шест од деветте "АТП Мастерс 1000" турнири се комбинирани АТП и ВТА настани; или попрецизно, три *ВТА Премиер задолжителни* турнири и три *ВТА Премиер 5* турнири, имаат сличен статус како АТП Мастерс 1000 турнирите.

## Турнири





## АТП бодови

* Играчите кои биле слободни во првото коло, а биле елиминирани во второто коло, ги добиваат бодовите предвидени за прво коло

## Победници по турнир
### Поединечно

### Двојки
}  || 
|}

### Победници (од 2009)

**Поединечно**

**Двојки**

* Активните играчи се напишани со *'задебелени букви*'.*

## Наводи

## Надворешни врски
* Официјално мрежно место  на АТП

Категорија:АТП турнири
Категорија:АТП Мастерс серија
АТП серија 500

**АТП 500** е треторангирана серија на АТП, после четирите Гренд Слем турнири и деветте турнири од АТП Мастерс 1000 серијата. Серијата претходно била позната како *Гран при супер серија* и *АТП меѓународна златна серија*. Оваа серија вклучува 13 турнири. Бројот 500 означува дека победникот добива 500 бодови. Турнирите имаат различна жрепка во поединечна конкуренција и може да има 32, 48 или 56 тенисери а во двојки 16 или 24. Најдобрите тенисери мораат да изиграат четири АТП 500 турнири во сезоната, вклучувајќи и еден турнир после Отвореното првенство на САД.

## Турнири
### Моментални турнири

## АТП бодови
}
|rowspan=2|500
|rowspan=2|300
|rowspan=2|180
|rowspan=2|90
|45
|0
|20
|10
|0
|-
!style="background:#ededed;"|Двојки
|0
|
|
|
|
|}

## Победници (од 2009)

**Поединечно**

**Двојки**

* Активните играчи се напишани со *'задебелени букви*'.*

## Наводи

Категорија:АТП турнири
Историја на Венецуела

мини|десно|200px|„5 јули 1811“ (дел) од Хуан Ловера.

Се проценува дека човекот почнал да ја населува територијата на Венецуела пред околу 16.000 години. Најбројни домородни племиња биле Чипчите, Карибите и Араваците.

Европејците ја откриваат Венецуела на третото патување на Кристофер Колумбо, на 2 август 1498 година. Првата населба што ја основаат шпанските колонизатори е основана во 1522 година во она што денес е градот Кумана. Во прво време територијата на Венецуела потпаѓа под Вицекралството Перу, но потоа најголемиот дел од денешна Венецуела припаѓа на Вицекралството Нова Гренада, а дел од источна Венецуела е инкорпориран во Нова Андалусија.

По неуспешните обиди за осамостојување од Шпанија во 1811 и 1813 година, Венецуела конечно се осамостојува од Шпанија во 1821 година кога војската предводена од Симон Боливар ја добива Битката на Карабобо. Боливар ја продолжува борбата против шпанските колонизатори и ослободува неколку латино-американски земји, формирајќи ја Голема Колумбија. Венецуела е дел од Голема Колумбија до 1830 година кога Хосе Антонио Паез ја прогласува Венецуела за независна држава.

Најголемиот дел од XIX век во Венецуела има диктаторски режими и политички немири, а истото важи и за првата половина на XX век. Војската конечно е принудена да се повлече од политиката во 1958 година, кога во Венецуела е воведена демократија. Во следните години Венецуела станува една од најстабилните демократски држави во Латинска Америка, во време кога во многу латино-американски држави се случуваат воени удари и диктаторски режими.

Периодот на мир во Венецуела нагло е нарушен во февруари 1989 година, кога избувнуваат масовни немири во Каракас и некои други градови на Венецуела, како резултат на неолибералистичките мерки на претседателот Карлос Андрес Перес. Во овие немири, познати како Каракасо, се проценува дека се убиени до 3.000 лица.

Како резултат на непопуларното владеење на Перес, во 1992 година се извршени два обиди за државен удар, од кои првиот е предводен од Уго Чавес.

На претседателските избори во 1998 година победа извојува Уго Чавес, кој откако доаѓа на власт почнува да спроведува социјални реформи во прилог на сиромашното мнозинство во Венецуела. Во април 2002 е извршен неуспешен воен удар против него, по чиј неуспешен крај, владата на Чавес почнува да спроведува уште порадикални социјални реформи, насочени кон воведување демократски социјализам и партиципативна демократија во Венецуела.

## Наводи
Историја на Еквадор

Докази за постоење на човек на тлото на Еквадор постојат од 3500 п.н.е. Повеќе цивилизации постеле низ Еквадор, како на пример културите Валдива и Мачалила на бргот, Китус во близина на Кито и Кањари во близина на Квенка. Секоја цивилизација развивала сопствена архитектура, поезија и религиозни верувања. По долгогодишни војни во близина на езерото Јахуаркоча (Крваво Езеро), голем број од населението од племињата било убиено. Тоа овозможило да се развие Империјата на Инките и територијата потпаднала под нивна контрола.

## Империја на Инките

Империјата на Инките или **Тавантинсују** била најголема империја во пред-колумбиска Америка. Административниот, политичкиот и воениот центар на империјата бил градот Куско во денешната држава Перу. Империјата се издигнала од високите планински предели на Андите во 13 век. Од 1438 до 1533 година користеле различни методи за проширување на империјата, од освојувања со мирни соединувања. Таа се протегала на западниот дел од Јужна Америка, од Еквадор до Чиле.

Службен јазик во Тавантинсују бил кечуанскиот јазик, иако стотина локални јазици и кечуански дијалекти се зборувале исто така. Кечуанското име на државата е *Тавантинсују* или *Tawantinsuyu* што во превод значи „четирите региони“ или „четирите ибединети покраини“. Пред реформите на правописот на кечуанскиот и ајмарскиот јазик често државата се пишувало како *Тахуантинсујо*. Името е составено од: *tawan* - „четири“, *-ntin* што означува „група“ или „унија“ и *suyu* што значи „регион“ или „покраина“. Така, империјата била поделена на четири покраина и секоја покраина се спојувала со главниот град Куско.

Во Империјата се чествувале и славеле голем број на свети предмети или хуака, но раководството на Инките го охрабрувало населението да го слави Инти - богот на сонцето, но и останатите богови на Инките. Често Инките својот крал, Сапа Инка,  го нарекувале „дете на сонцето“.

## Колонизација

Во 1561, шпанските конкистадори под водство на Франсиско Писаро, пристигнале на територијата на Јужна Америка и ги затекле Инките во граѓанска војна. Атахуалпа сакал да ја возобнови Империјата на Инките, додека Шпанците биле со сосема друга намера и го заробиле Атахуалпа за време на Битката на Кахамарка. За да го ослободат, Инките принеле една соба со злато и две соби со сребро. Покрај тоа што Шпанците биле опколени и со помалку на број, Шпанците го убиле Атахуалпа. Во наредните години, Шпанската власт ја засилила моќта и ги оформиле вицекралствата.

## Независност

На 9 октомври 1820 година, Гвајакил станал првиот еквадорски град што се стекнал со независнот од Шпанија. На 10 август 1822, остатокот од Еквадор се здобил со независност откако маршалот Антонио Хосе се Сукре ги поразил шпанските кралски сили за време на Битката на Пичинча во близина на Кито. По битката, Еквадор се здружил со Републиката Голема Колумбија на Симон Боливар, со една цел да биде независна република во 1830.

## Наводи
Историја на Перу

Најраните докази за човековото постење на територијата на Перу датираат од пред 11.000 година п.н.е. Најстариот комплексен систем на живеење во Перу е цивилизацијата Норте Чико, која се протегала покрај Тихиот Океан и опстојувала помеѓу 3000 и 1800 година п.н.е. Овие докази се пронајдени во археолошките наоѓалишта Чавин, Паракас, Мочика, Наска, Вари и Чиму. Во 15 век, Инките се воздигнале и станале најсилна империја во регионот и најголемата империја на Јужна Америка пред доаѓањето на Европејците. Андските општества биле засновани врз земјоделието, користејќи системи на наоводнување современи за тој период.

Во 1532, група конкистадори предводени од Франсиско Писаро ги поразил Инките и воспоставил шпанска контрола. Десет години подоцна, шпанската круна ја основала „Поткралството Перу“. Поткралството било формирано во времето на Карло V, цар на Светото Римско Царство на 20 ноември 1542 година со потпишувањето на кралскиот декрет во Барселона. Веднаш по ова започнала граѓанската војна помеѓу Франсиско Писаро и Диего де Алмагро за тоа кој да управува со Перу. Во 1543 година кралот го испратил и го назначил како поткрал Бласко Нунеж Вела за да ја спречи војната, но тој бил убиен три години подоцна од страна на Гонсало Писаро. Конеечно, Педро де ла Гаска успеал да воспостави ред во поткралството и во 1548 година да стави крај на граѓанската војна.

Во текот на своето постоење, поткралството било управувано од страна на 39 кралеви во периодот помеѓу 1544 до 1824 година. Франческо де Толедо (1569-1581) тој спровел големи реформи во поткралството. Тој ги централизирал колонијалните владини функции и ги поставил идните административни работници на поткралството. Во текот на нејзиното постоење, наредните векови следувале тешки моменти и кризи како во Шпанија така и во Перу. Во 1713 година било создадено Поткралството Нова Гранада на север, како и Поткралството Рио де ла Плата во 1776 година. 
 
Во текот на 19 век, голем дел од териториите на државата добиле независност и целосното постоење на државата завршило по Битката кај Ајакуча во 1824 година.

Во раниот 19 век, додека останатите јужноамерикански држави се бореле за независност, Перу останал лојален кон кралот. Независноста на Перу била стекната со воените походи предводени од Симон Боливар и Хосе де Сан Мартин. За време на раните години на републиката, воени водачи создале политичка нестабилност во Перу. Подоцна се формирала Конфедерацијата на Перу и Боливија. За време на Конфедерацијата, учествувал во повеќе битки и воени походи со околните јужноамерикански држави. По распадот на конфедрацијата, Перу објавил војна на Боливија во која и загубил.

## Наводи
Слободно скијање на Зимските олимписки игри 2010 - акробатика за жени

Натпреварите во дисциплината **акробатика** во слободно скијање во женска конкуренција на Зимските олимписки игри 2010 се одржаа на 20 февруари и 24 февруари.

На 20 февруари, со почеток во 10:00 по месно време (UTC-8) се одржаа квалификациите, а на 24 февруари, со почеток во 19:30 финалето.

Златнито медал го освои Лидија Ласила од Австралија.

## Освојувачи на медали

## Надворешни врски
* Слободно скијање на официјалното мрежно место на игрите
Слободно скијање на Зимските олимписки игри 2010 - акробатика за мажи

Натпреварите во дисциплината **акробатика** во слободно скијање во машка конкуренција на Зимските олимписки игри 2010 се одржаа на 22 февруари и 25 февруари.

На 22 февруари, со почеток во 18:00 по месно време (UTC-8) се одржаа квалификациите, а на 25 февруари, со почеток во 18:00 финалето.

Златниот медал го освои Аексеј Гришин од Белорусија.

## Освојувачи на медали

## Надворешни врски
* Слободно скијање на официјалното мрежно место на игрите
Жртвениот јарец (слика)

**Жртвениот јарец** (англиски: *The Scapegoat*, 1856) — слика од англискиот уметник Вилијам Холман Хант на која е прикажан „жртвениот јарец“ опишан во библиската книга „Левит“ (третата книга Мојсеева), за кој Бог заповеда дека мора ритуално да се прогони од стадото на израелските родови како жртва за обредно прочистување на народот. Во духот на христијанските преданија и теологија, Хант сметал дека јарецот е прототип за искупителната жртва што ја поднел Исус Христос, и дека јарецот го претставува токму тој аспект на Спасителот, како што се наведува во библиската книга „Исаија“ како Божји слуга-страдалник. Хант ја врамил сликата со цитирајќи: „А Тој ги понесе нашите болести, ги зеде врз себе нашите болки, додека ние сметавме дека Бог Го бие и Го понижува.“ (Исаија 53:4) и „Така јарецот ќе ги однесе со себе сите нивни беззаконија во непроодна земја и тој нека го пушти јарецот во пустина“. (Левит 16:22)

Во изложбениот каталог на Кралската академија, Хант напишал дека „сцената е насликана кај Усдум, на работ на бреговите Мртвото Море опфатени со згрутчена сол. Во далечината се Едомските планини“.

## Намера и значење
Оваа слика е единственото поважно дело на Хант насликано за време на првата посета на Светата Земја, каде што допатувал поради сопствена криза во вербата. Хант сакал да ги искуси конкретните места за коишто се зборува во Библијата, како начин на соочување на односот помеѓу вербата и вистината. Престојувајќи во Ерусалим, Хант се запознал со Хенри Вентворт Монк, пророк миленарист кој имал теории за смислата на жртвениот јарец и близината на Страшниот Суд. Монк бил особено преокупуран со христијански ционизам.

Тематиката Хант ја презел од Тората, во неговите напори Евреите да ги преобрати во христијанство. Тој сметал дека еврејската претстава за јарецот се совпаѓа со христијанското сфаќање за Спасителот како страдалник. Хант му пишал на својот пријател Џ. Е. Миле: „Со полна надеж сметам дека со [Жртвениот јарец] секој еден промислен Евреин ќе може да го согледа Спасителот каков што бил, а не како некаков овоземски цар, како што тие го сфаќаат“.

## Наводи

## Надворешни врски
* „Жртвен Јарец“ (1854) - Уметничка галерија „Леди Еверет“, Порт Санлајт 
* „Жртвениот јарец“ на Вилијам Холам Хант: Обред за прошка/префрлање на вината“  

Категорија:Слики од Вилијам Холман Хант
Категорија:Предрафаелитски уметнички слики
Категорија:Уметнички слики од 1856 година
Кингстон (Норфолк)

[мини|десно|300п|[Гат на крајбрежјето на Кингстон]]
мини|десно|300п|Стариот затвор во Кингстон
**Кингстон** (англ. *Kingston*) е главен град на австралиската јужнотихоокеанска територија Остров Норфолк. Меѓу позначајните знаменитости во местото се вбројуваат гробиштата, рушевините на домовите на офицерите (на Квалити Роу), владиниот дом, историската црква Сите Светители, Старата касарна и Новата касарна каде што е сместена денешната управа на Островот Норфолк, како и просториите на Законодавното собрание.

Населбата е на местото каде што впловил Филип Гидли Кинг заедно со 22 доселеници (меѓу кои и 9 машки и 6 женски осуденици) на 6 март 1788, помалку од 2 месеца по основањето на британската колонија Нов Јужен Велс.

Гратчето е само административен и историски центар, но сепак игра суштинска улога во културата на островот. *Де факто* главниот град на островот е Бернт Пајн.

## Надворешни врски
* Кингстон 

Категорија:Главни градови во Океанија
Категорија:Остров Норфолк
Категорија:Градови во Австралија
Категорија:Населени места основани во 1788 година
UNESCO-IHE

**UNESCO-IHE** или во превод *Институт за водни науки* е меѓународен институт за водни науки кој е создаден во 2003 година. Unesco-IHE ја продолжува традицијата започната во 1957 година кога IHE започна со последипломски курс во хидраулично инжинерство за професионалци од земјите во развој.

UNESCO-IHE е со седиште во Делфт, Холандија и е во сопственост на сите УНЕСКО земји членки. Тој е формиран како УНЕСКО “Категорија I институт“ заеднички од страна на УНЕСКО и Владата на Холандија.
 
Институтот е најголемaта организација за водени науки во светот и единствената институција во ОН која е авторизирана да издава акредитирани Магистерски дипломи.

Функциите на UNESCO-IHE се:

* Да има водечката улога во меѓународните стандарди за последипломски студии во водените науки и континуираната професионална едукација.
* Овозможува градење на капацитети, посебено за земјите во развој;
* Придонесува за образование, обука и истражувачки програми 
* Создава и управува со мрежа во образовниот сектор, институци од водениот сектор и останати организации во целиот свет;
* Служи како ‘политички форум’ за земјите-членки на УНЕСКО и другите засегнати страни; и
* Обезбедува професионална стручна експертиза и совети за образованието.

Од своето основање во 1957 година, IHE - како што е познато, овозможи постдипломски образование за повеќе од 14.000 професионалци (инженери и научници) речиси целосно од земјите во развој, што претставува 160 земји. Во IHE своите студии ги имаат завршено повеќе од 75 докторски кандидати, извршени се бројни истражувања и овозможено е зајакнување на капацитетите во целиот свет.

## Наводи

Категорија:УНЕСКО
Струја (појаснување)

Помиот **струја** може да се однесува на:

* Електрична струја 
* морска струја
** Голфска струја
Историја на Бурунди

Според изворите, се смета дека на територијата на денешен Бурунди била населена уште пред околу 70.00 години, каде опстојувало племето Туа. Подоцна на овие простори живеела друга етничка група, позната како Хуту, која со текот на времето се преврнала во најголемо племе во реонот . Во текот на својата историја, од ова племе се развиле голем број на кралства кои постоеле до 15 век, кога се појавило племето Тутси . Ова племе го создало и основало кралството Бурунди, кое во текот од 1796 до 1850 година, во времето на Нтара Ругама доживеало големо проширување.  Кон крајот на 19 век истото се распаднало.

Во текот на 1899 година, Бурунди била освоена од страна на Германија, колонизирана и вклулена во составот на Германска Источна Африка. Во 1916 година, во времето на Првата светска војна, земјата била заземена од Белгија. Во 1923 година Бурунди и Руанда станале белгиски територии под името Руанда-Урунди. По крајот на Втората светска војна, Белгија дозволила создавање на политички партии во земјата. Така биле основани две политички фракции: Унија за Национален прогрес и Христијанска Демократска партија. На 27 јуни 1962 година, ООН и го одземал имунитетот на Белгија врз Руанда-Бурунди, за да на 1 јули 1962 година Бурунди била прогласена за независна држава, како уставна монархија. По четири години земјата биле претворена во република. Во 1993 година се провеле првите демократски избори, по кое земјата била воведена во граѓанска војна помеѓу некогашните племиња Хуту и Тутси. Во тој конфликт загинале 300.000 луѓе за само една година.

## Наводи
Историја на Гвајана

Првите европски колонии на територијата на денешна Гвајана пристигнеле во околу 1500 година. Пред нивното доаѓање овде живееле индиските племиња Араваци и Карибјани. Во почетокот на XVII век, Холанѓаните го дале почетокот на европската доминација на територијата. Така тие основале три колонии: Есекибо (1616), Бербајс (1627) и Демерара (1752). Во текот на втората половина на XVIII век, контролата околу територијата на денешна Гвајана преминале во раце на Англичаните, а официјално Холандија се повлекла во 1814 година. Така, трите колонии станале под официјална контрола на британската корона, позната под името Британска Гвајана од 1831 година.

По забранувањето на ропството во 1834 година, црнците започнале да основат нови села и градови. Во тој период од Индија, Кина и Португалија пристигнале голем број на работници. Тоа културно разнообразие е зачувано до денес, и е едно од причините за бурниот политички живот на земјата. Гвајана својата независност ја добила од Обединетото Кралство ов 1966 година, а како кооперативна република била објавена во 1970 година. Во 1978 година земјата влегла во светските медиуми при масовното самоубиство на над 900 луѓе од сектата Џон Џонс.

## Наводи